Návrh

Vyhláška
Ministerstva spravodlivosti Slovenskej republiky
z  ......    2002,
ktorou sa mení a dopĺňa vyhláška Ministerstva spravodlivosti Slovenskej republiky č. 31/1993 Z. z. o odmenách a náhradách notárov v znení neskorších predpisov

Ministerstvo spravodlivosti Slovenskej republiky podľa  § 95 ods. 3 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) a § 374a zákona č. 99/1963 Zb. Občiansky súdny poriadok v znení zákona č. 263/1992 Zb. ustanovuje:

Čl. I

1. V § 6 ods. 1 sa slová „môže notár požadovať odmenu primerane zvýšenú, najviac však o 100%“ nahrádzajú slovami „môže notár po predchádzajúcom upozornení žiadateľa o úkon požadovať odmenu primerane zvýšenú, najviac však o 50%“.

2. V § 6 ods. 2 sa slová „50%“ nahrádzajú slovami „25%“.

3. § 10 sa vypúšťa.

4. V §14 ods.1 sa slová „100%“ nahrádzajú slovami „50%“.

5. V § 17 sa slová „100 %“ nahrádzajú slovami „50 %“.

6. V § 19 ods. 2 sa slová „100 Sk“ nahrádzajú slovami „50 Sk“.

7. Za § 20 sa vkladá § 20a, ktorý znie:

„20a

	Notár môže s prihliadnutím na náročnosť vykonávaného úkonu alebo na pomery žiadateľa o úkon znížiť odmenu určenú podľa tejto vyhlášky až na polovicu.“

8. Príloha vyhlášky Ministerstva spravodlivosti Slovenskej republiky č. 31/1993 Z. z. o odmenách a náhradách notárov znie:

“Sadzobník na výpočet odmeny notára za notársku činnosť

Položka A:

Za spísanie notárskej zápisnice vrátane vydania osvedčeného odpisu notárskej zápisnice

1.	Ak ide o zmluvu alebo o jednostranný právny úkon s výnimkou bodu 2 
z prvých  100 000 Sk zo základu...........................................................................0,1%
z presahujúcej sumy až do 500 000 Sk základu ..................................................0,7%
z presahujúcej sumy až do 1 000 000 Sk základu............................................... 0,5%
z presahujúcej sumy až do 3 000 000 Sk základu............................................... 0,3%
z presahujúcej sumy až do 20 000 000 Sk základu............................................. 0,1%
z presahujúcej sumy až do 50 000 000 Sk ........................................................ 0,05%
najmenej 500 Sk.
	Čiastka nad  50 000 000 Sk sa do základu nezapočítava.
	Ak nemožno základ určiť alebo ak ho možno určiť len s nepomernými ťažkosťami......................................................................................................2 000 Sk.

2.	Ak ide o závet alebo listinu o vydedení alebo o odvolanie týchto úkonov....800 Sk.

3.	Za  spísanie závetu, ktorý obsahuje zároveň ustanovenie o vydedení......1 500 Sk.

4.	Ak ide o osvedčenie o priebehu valných zhromaždení a schôdzí právnických osôb.....   ....................................................................................... ...........5 000 Sk.

5. Ak ide  o osvedčenie iných skutkových dejov alebo osvedčenie o vyhlásení ..........................................................................................................................2000 Sk

6. Ak ide o osvedčenie o vyhlásení o vydržaní...................................................600 SK

7. Ak ide o osvedčenie o predložení listiny alebo osvedčenie, že je niekto nažive................................................................................................................ 400 Sk.

8. Za zistenie totožnosti pri predchádzajúcich úkonoch za každú osobu, ktorej totožnosť sa zisťuje..............................................................................................40 Sk.

9. Za spísanie osvedčenia o vykonaní zápisu do Notárskeho centrálneho registra určených právnických osôb................................................................................700 Sk.

Položka B:

Za spísanie pokračovania v notárskej zápisnice................................................500 Sk.
Za zistenie totožnosti pri predchádzajúcom úkone za každú osobu, ktorej totožnosť sa zisťuje..............................................................................................................40 Sk.

Položka C:

1. Za osvedčenie zhody odpisu alebo fotokópie s listinou za každú, aj začatú stranu listiny, ktorej odpis alebo fotokópia sa osvedčuje.................................................40 Sk.

2. Ak ide o osvedčenie zhody odpisu alebo fotokópie listiny, ktorá sa má použiť v cudzine, za každú aj začatú stranu listiny, ktorej odpis alebo fotokópia sa osvedčuje.............................................................................................................40 Sk.

3. Za osvedčenie pravosti podpisu jednej osoby na listine alebo jej rovnopise, za každý podpis........................................................................................................40 Sk.

Položka D:

1. Za úhrn úkonov potrebných na protestáciu zmenky alebo iného rubopisom prevoditeľného cenného papiera, za každý protestovaný papier
z prvých 100.000,- Sk základu.................................................................................1 %
z presahujúcej sumy až do 500 000,- Sk základu.................................................0,5 %
z presahujúcej sumy až do 1 000 000,- Sk základu..............................................0,3 %
z presahujúcej sumy až do 3 000 000,- Sk základu............................................. 0,1 %
z presahujúcej sumy až do 20 000 000,- Sk základu......................................... 0,05 %
najmenej 2 000,- Sk.
Čiastka nad 20 000 000,- Sk sa do základu nezapočítava. 

2. Za vyhotovenie odpisu alebo výpisu z protestovanej listiny alebo knihy protestov    500,- Sk.

Položka E:

Za prijatie do úschovy

1.	Ak ide o listinu.............................................................................................800,- Sk.

2. Ak ide o cenný papier alebo o peniaze........................................................2000,-Sk              

Položka F:

1 Za nahliadnutie do spisov oprávnenými osobami6) za každú, aj začatú hodinu................................................................................................................30,- Sk.

2 Za zaslanie spisu inému notárovi, aby žiadateľ do neho nahliadol...............100,- Sk.

Položka G:

Za vydanie výpisu z notárskej zápisnice alebo ďalšieho osvedčenia odpisu notárskej zápisnice za každú, aj začatú stranu vydaného textu ...................................... 60 .-Sk.

Položka H:

Za vydanie odpisu notárskej zápisnice za každú, aj začatú stranu vydaného textu ........................... ...............................................................................................60 ,-Sk.
Položka I:

Za vydanie potvrdenia o skutočnostiach známych zo spisov za každú, aj začatú stranu vydaného textu .......................................................................................60 ,-Sk.

Položka J:

1. Za registráciu záložného práva v Notárskom centrálnom registri záložných práv..................................................................................................................3000,-Sk

2. Za zápis poznámky, výmazu, alebo ďalších skutočností, ktoré ustanovuje zákon do Notárskeho centrálneho registra záložných práv........................................  500 Sk.

3. Za vyhľadávanie a vydanie potvrdenia z Notárskeho centrálneho registra záložných práv na jedného záložného dlžníka ................................................100 Sk.”.

Položka K:

1. Za registráciu žiadosti oznámenia o dražbe v Notárskom centrálnom registri dražieb .............................................. ..............................................................500,- Sk
2. Za registráciu zmeny údajov v Notárskom centrálnom registri dražieb                                        ..........................................................................................................................300,- Sk

Položka L:

Za vykonávanie správy majetku patrí odmena vo výške 10% hrubého ročného príjmu zo spravovaného majetku.

“Poznámka pod čiarou k odkazu 6 znie:
6) § 82 ods. 2 zákona Slovenskej národnej rady č. 323/1992 Zb.”.

Čl. II

	Táto vyhláška nadobúda účinnosť dňom vyhlásenia.